Բուրվիլ

Բուրվիլ (, իսկական անունը՝ Անդրե Ռոբեր Ռեմբուր , ), ֆրանսիացի դերասան, էստրադային երգիչ։

Կենսագրություն 
Անդրե Ռոբեր Ռեմբուրը ծնվել է 1917 թվականի հուլիսի 27-ին Պրետո-Վիկմար (դեպարտամենտ Ծովամերձ Սեն) քաղաքում։ Վաղ հասակում կորցրել է հորը (Առաջին համաշխարհային պատերազմի ժամանակ) և մանկության զգալի մասն անցկացել է Բուրվիլ (Bourville) գյուղում, որն էլ դարձավ նրա բեմական կեղծանունը։

Սկսել է աշխատել մյուզիք-հոլլում, որտեղ նա երգել է, պարել է և կատարել է կատակերգական համարներ։ Այնուհետև սկսել է աշխատել ռադիոյում, իսկ 1945 թվականից` նկարահանվել կինոյում։

1956 թվականին «Փարիզի միջով» ֆիլմում կատարած դերի համար արժանացել է Վենետիկի կինոփառատոնի լավագույն տղամարդ դերասանին շնորհվող «Վոլպիի գավաթ» մրցանակին։

Բուրվիլն ամուսնացած է եղել Ժաննա Լեֆրիկի () հետ (1943–1970)։ Նրանք ունեին երկու երեխա` Դոմինիկ (1950) և Ֆիլիպ (1953) Ռեմբուր։

Բուրվիլը մահացել է միելոմա հիվանդությունից 1970 թվականի սեպտեմբերի 23-ին։

Բուրվիլի անունով է կոչվել (6207) Բուրվիլ աստերոիդը։

Երգեր 
Բուրվիլը հայտնի է եղել նաև որպես էստրադային երգիչ։ Նրա երգացանկում եղել է մոտ 300 ստեղծագործություն, որոնցից լավագույններն են.
 "La tendresse"
 "Salade de fruits"
 "Les crayons"
 "La Tactique du gendarme" (from the film Le roi Pandore)
 "Ballade irlandaise"
 "Un clair de lune à Maubeuge"
 "Petit bal perdu" (C'était bien)
 ″Ma p′tite chanson″

Պարգևներ 
 Արվեստների և գրականության շքանշանի ասպետ (1968)

Ծանոթագրություններ 

Ֆրանսիացի դերասաններ
Ֆրանսիացի երգիչներ
20-րդ դարի դերասաններ
Թատրոնի ֆրանսիացի դերասաններ
Արվեստների և գրականության շքանշանի ասպետներ
Ֆրանսիացի կինոդերասաններ